马之骥，字胜千，号渥印，山东青州府益都县人，明朝政治人物。幼年丧父，九岁知向学，寒暑弗辍其业。补弟子员，从游日衆，与诸名士结社论文，覃精经借，不知有户外事，一时奔竞为之顿息。天启四年甲子中贤书（举人），五年（1625年）乙丑成进士。授馆职，以忤魏忠贤罢归。崇祯初，起简讨，日值讲，修实録，召对称旨，知制诰，典试闽省，得人尤盛，升国子监司业，署祭酒。蒙枚卜，名在第五，以积劳成疾卒，时甚惜之。平生耻逐浮华，克敦实行，所撰有《四书摘义》、《素言》等书藏于家。